Общинска избирателна комисия Стрелча

РЕШЕНИЕ  
№ 110-МИ  
Стрелча, 27.04.2023

ОТНОСНО: Предсрочно прекратяване пълномощията на общински съветник и обявяване за избран следващия от ПП "ДПС".

В Общинска избирателна комисия гр. Стрелча е постъпило Заявление от Ангел Георгиев Колев до Председателя на Общинската избирателна комисия Стрелча с вх. № 284/25.04.2023 г., че желае да бъде освободен от задълженията на общински съветник, което по своя смисъл представлява  подаване на   оставка за предсрочно прекратяване  на пълномощията на общински съветник.

С Решение №70-МИ/28.10.2019 г.  Общинска избирателна комисия Стрелча е обявила избраните за общински съветници в Общински съвет – гр. Стрелча.

Ангел Георгиев Колев  е обявен за избран за общински съветник от кандидатската листа на ПП „ДПС".

На лице са материалноправните предпоставки за прекратяване на пълномощията на общинския съветник по чл. 30, ал. 4, т. 3  от  ЗМСМА. Пълномощията на общинския съветник се прекратяват предсрочно при подаване на оставка, чрез председателя на общинския съвет до Общинската избирателна комисия.     Оставката е доброволен едностранен акт, изхождащ от носителя на правото, отправено до съответния компетентен орган. При наличието на такова изявление, ОИК е   задължена да се съобрази със същото. Касае се до признато от закона право, установено в полза на общинския съветник.

 Следващият в листата на ПП „ДПС“ за общински съветник на кандидатите в Списъка   според броя на преференциите, предвид данните в справката на "Информационно обслужване" АД,    е класирана   Аксения Йокова Маринова. В административно производство по чл. 30, ал. 7 от ЗМСМА, респ. по чл. 458 от ИК, ОИК действа при условията на обвързана компетентност и следва да обяви за избран следващият в листата кандидат. В това производство административният орган няма правомощие да променя обявения с влязъл в сила административен акт изборен резултат, определен включително при отчитане на преференциалния вот, респ. няма правомощие да променя подреждането на кандидатите в листите на отделните партии и коалиции.

Предвид изложеното и на основание чл. 30, ал. 4, т. 3 от ЗМСМА и чл. 87, ал. 1, т. 24 от ИК във вр. с чл. 458, ал. 1 от ИК,   Общинска избирателна комисия в община Стрелча

**Р  Е  Ш  И:**

1. ПРЕКРАТЯВА пълномощията на    Ангел Георгиев Колев като общински съветник в Общински съвет – гр. Стрелча    и анулира издаденото му удостоверение.
2. ОБЯВЯВА за избран следващия кандидат за общински съветник в Общински съвет – гр. Стрелча в листата на ПП „ДПС“ - Аксения Йокова Маринова.
3. Издава удостоверение на Аксения Йокова Маринова за  общински съветник в ОС- гр.Стрелча.
4. В изпълнение на чл. 30, ал. 8, изр. второ от ЗМСМА препис от настоящото Решение следва да бъде изпратено на Председателя на Общински съвет в гр.Стрелча в тридневен срок от влизането му в сила.

Решението подлежи на оспорване по реда на чл. 88 от ИК.

Председател: Нонка Стоянова Спасова

Секретар: Танчо Петков Мелин